《转官志感》
明代·杨起元

端居咏伐檀，囊粟非所安。狗马初病力，谒告归就閒。

荏苒忽五载，黾勉趋朝班。未几使河洛，衔命犹未还。

转冠出望外，惊魂忸我颜。此职不以劳，储养义理间。

不能行也咫，使我羞素餐。何以报高深，任道庶无患。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。